da fr de en da de da da nn da da da da da en da da da sv da da da pl da id da da da de da de da da nn da da da da da en da da da sv da da da pl da id da da da de fr de en da da da da da da da da fr da da da en da da da da da da da da da da sv cs de en en da fr ro war eu id da fr da da ca en fr da da
Sådan gik museernes sommersæson 2022 - Organisationen Danske Museer - ODM
Sådan gik museernes sommersæson 2022
Museernes besøgstal er på vej mod mere normale tilstande – i hvert fald at dømme efter sommersæsonen. Vi har spurgt vores medlemmer om, hvordan sommerens besøgstal så ud i år sammenlignet med sidste år og ikke mindst med 2019 (før coronakrisen), Knap 3 ud af 4 museer har i sommersæsonen 2022 oplevet samme eller højere besøgstal i forhold til før coronakrisen (2019). Den resterende fjerdedel oplever et lidt tøvende publikum og er endnu ikke helt tilbage på normalt niveau.
ODM lavede en tilsvarende måling i 2021, og det er tydeligt, at museerne her i sommeren 2022 oplever væsentligt bedre besøgstal. Andelen af museer med langt til 2019-tal var højere sidste sommer, og mens de store besøgssteder i 2021 var overrepræsenteret blandt de hårdest ramte, er dette ikke tilfældet i 2022.
Godt 2 mio. gæster lagde i sommerferien 2022 vejen forbi de 78 museer, der har svaret på undersøgelsen. Tilsvarende tal for undersøgelsen i 2021 var 1,5 mio. gæster – her svarede 79 museer.
De museer, der fortsat mangler gæster, er også noget mindre ramt end i 2021 –besøgstallet falder typisk 10-20 %, mens mange i 2021 var tæt på at mangle halvdelen af de besøgende.
Antal indenlandske turister er den enkeltstående parameter, som flest museer peger på som mest betydningsfuldt ift. besøgstallet. Herefter kommer antal udenlandske turister.
Træerne vokser ikke ind i himlen, der er fortsat trods alt ca. 25 % af museerne, som oplever et lidt tøvende publikum, og som fortsat mangler en del for at nå 2019-niveau. Men alt i alt viser sommersæsonen, at er museerne godt på vej.
Fakta om undersøgelsen: Sommerens besøgstal 2022
Undersøgelsen er gennemført via onlinespørgeskema i perioden 9.-18. august 2022.
57%, eller 78 ud af 137 museumsmedlemmer i undersøgelsen, har svaret.
ODM har 172 medlemmer. I denne undersøgelse er konserveringscentre, organisationer mv., som også er blandt ODM’s medlemmer, dog ikke spurgt.
Det samme gælder – for sammenlignelighedens skyld – vores færøske og grønlandske medlemmer.
Undersøgelse blandt ODM’s medlemmer om sommerens besøgstal (pdf)
Bliv opdateret på aktuel museumspolitik, nyheder, debat, relevante puljer m.m.
Læs nyheder fra ODM
Tilmeld dig nyhedsbrevet ODM Nyt
Vartov, Farvergade 27D, 2. sal
IBAN: DK89 9056 4580815508
Mandag – fredag 9-15
Tilmeld dig et af vores nyhedsbreve her